Leqser i tikelt tis snat : seg tɣerɣert n Leqser i yellan d tagnit n tsertit, n tdamsa, n yidles… γer tegnit-nniḍen n usmuzzeɣ n twennaṭ, iɣer d-tbedd tɣiwant n Leqser s ufus n tallelt n Tdukla n Tiklat. Tagnit-a tekkat amek ara d-tesken udem-nniḍen n temdint ideg ara taɣ tmaziɣt amdiq-is. A wi yufan yal isem akken yebɣu yili : d amdan, d annurar, d tɣawsa n tgella (lgazuz, iẓem, ccikula, lyawurt, ayefki, iɣi, atg.) neɣ akk ayen ikecmen deg tdamsa : tansuččit, asensu, lqahwa, ansujji, taḥanut ….ad yesɛu isem s tmaziɣt. Annect-a ad yefk afud i tutlayt acku ad d-tbin tla azal deg tmetti. Tin ɣur-s tilin-is deg twennaḍt ad dtesken udem adelsan n twennaḍt-nni. Deg tneggarut, leswar n temdinin ad uɣalen d tifelwiyin ideg ara lemden medden amawal akked tira n wawalen.